**ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ЗООПАРК ПЛОВДИВ“, ПРИЕТ С РЕШЕНИЕ №104 ОТ 17.03.2016Г. НА ОБЩИНСКИ СЪВЕТ ПЛОВДИВ, ИЗМЕНЕН И ДОПЪЛНЕН С РОС №320, ВЗЕТО С ПРОТОКОЛ №12/14.07.2016Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЗООПАРК ПЛОВДИВ ”.**

**Причини, които налагат приемането на Правилника за изменение и допълнение на Правилник за устройството и дейността на ОП „Зоопарк Пловдив“:** в изпълнение на разпоредбите на т. I.7. от РОС №104, взето с протокол №4 от 17.03.2016г. за изготвяне на Приложение №2 „Опис на предоставеното за управление имущество“, след завършване изграждането и реконструкцията на зоопарка и на Заповед на Кмета на Община Пловдив №19ОА802/16.04.2019г. за назначаване комисия за прехвърляне на активи между ОП „Зооветеринарен комплекс“ и ОП „Зоопарк“ и изготвени в изпълнение на заповедта протоколи за предаване и приемане на активите на горепосочените предприятия е необходимо да бъде приет описът на предоставеното за управление имущество по Приложение №2 към Правилника за устройството и дейността на ОП „Зоопарк Пловдив“. Предвид на техническите срокове за подготовката и насрочването процедура за предаване и приемане на активите между ОП „Зооветеринарен комплекс“ и ОП „Зоопарк“, описът за предоставеното за управление имущество на ОП „Зоопарк Пловдив“ е изготвен към 30.06.2019г.

В тази връзка и в изпълнение на разпоредбите на чл.3, ал.9 и ал. 11 от Раздел ІІ,§2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, със свое писмо с вх. №19 ОПР 397/4 от 16.07.2019г. на Община Пловдив предприятието е представило ново **Приложение №2** към Правилника за утвърждаване от Общински съвет Пловдив.

В описа на имуществото по групи сметки към 30.06.2019г. фигурират следните ДМА и НДА:

1. *Наличните и новозакупените ДМА и НДА към 30.06.2019г.;*
2. *Активи, прехвърлени от ОП „Зооветеринарен комплекс“ при община Пловдив, съгласно Заповед на Кмета на Община Пловдив №19ОА802/16.04.2019г.*

С оглед на гореизложеното възниква необходимост да се извърши изменение и допълнение в Правилника за устройството и дейността на ОП „Зоопарк Пловдив“ в частта на Приложение №2.

При изработването на проекта на Правилник за изменение и допълнение на Правилник за устройството и дейността на ОП „Зоопарк Пловдив“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Зоопарк Пловдив“ с оглед приемане на ново Приложение №2 към Правилника.

**Принципът на обоснованост** – промяната в текстовете на Правилник за устройството и дейността на ОП „Зоопарк Пловдив“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Зоопарк Пловдив“ са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Зоопарк Пловдив“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в описа на предоставеното за управление имущество на предприятието.

**Цел на изменението и допълнението на Правилник за изменение и допълнение на Правилника за устройството и дейността на ОП „Зоопарк Пловдив“.**

Целта на приемането на настоящите промени е да се внесат промени в Приложение №2 към Правилник за устройството и дейността на ОП „Зоопарк Пловдив“, с оглед коректно отразяване на наличните ДМА в Приложение №2 „Опис на предоставеното за управление имущество“ към 30.06.2019г. в съответствие със записаните в счетоводните регистри.

**Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Зоопарк Пловдив“ не е необходимо разходването на бюджетни средства.

**Очаквани резултати**

Очакваните резултати са: обективно регистриране и счетоводно отчитане на материалните активи, предоставени за управление на ОП „Зоопарк Пловдив“.

**Анализ за съответствие с правото на Европейския съюз**

*Предлаганото приемане на Правилник за изменение и допълнение на Правилника за устройството и дейността на ОП „Зоопарк Пловдив“ е в съответствие с нормативните актове от по-висока степен, както и с това на европейското законодателство.*

Приемането на Правилник за изменение и допълнение на Правилника за устройството и дейността на ОП „Зоопарк Пловдив“е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона на нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на **29.07.2019г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Зоопарк Пловдив“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Зоопарк Пловдив“ ще се публикуват на интернет страницата на община Пловдив и ще бъдат взети предвид при внасяне на проекта за решение пред Общински съвет Пловдив.

**Правни основания:** чл. 21, ал.1, т.23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.17 и чл.25, ал.2 от Правилник за устройството и дейността на ОП „Зоопарк Пловдив“.

**ПРОЕКТ ЗА РЕШЕНИЕ:**

1. Приема Правилник за изменение и допълнение на Правилник за устройството и дейността на ОП „Зоопарк Пловдив“, приет с Решение №104, взето с протокол №4/17.03.2016г. на Общински съвет Пловдив, изменен и допълнен с РОС №320 от 14.07.2016г., както следва:

**§ 1.** Приема **ново Приложение №2** “Опис на предоставеното за управление имущество“ към 30.06.2019г. към действащия Правилник за устройството и дейността на ОП „Зоопарк Пловдив“, което става неразделна част от настоящото решение и от Правилника.

**Приложения:**

1. Ново **Приложение №2** към Правилника за устройството и дейността на ОП „Зоопарк Пловдив“, неразделна част от Правилника и от настоящото решение.
2. Предварителна оценка на въздействието;